פילאטיס

פילאטיס היא שיטת אימון גופנפש שיטתי שפותחה בתחילת המאה ה-20, על ידי מאמן כושר גופני, גרמני, בשם יוֹזֶף פִּילָאטִיס, (בגרמנית: Joseph Hubertus Pilates), (1883–1967) ועל שמו נקראת השיטה. הוא עצמו, בתחילת הדרך, קרא לשיטה שלו קונטרולוג'י (Contrology)<ref></ref> כי זו שיטה העוסקת בשליטה בשרירים בעזרת הנפש. השיטה מתייחסת לכלל השרירים בגוף, ובעיקר לשרירי רצפת האגן, הבטן והגב.

אימון בשיטת פילאטיס כולל שילוב של כ-50 תרגילים חוזרים המאמצים שרירים. כל תרגיל נובע מ"חמשת היסודות": נשימה, יישור צוואר, ייצוב הצלעות והשכמות, תנועתיות האגן והשרירים הרוחביים בבטן.<ref name=":0"></ref> כל תרגיל מתחיל בייצוב שרירי הליבה, ולאחר מכן תנועה מסוימת בטווח מבוקר. בעת תרגול שיטת הפילאטיס, ההתמקדות היא בגיוס יעיל של יחידות מוטוריות וחזרה על כל תרגיל - שלוש עד חמש פעמים.<ref name=":0" />

המונח "פילאטיס" אינו מונח מוגן (ראה להלן) ואין שיטת אימון אחידה ולכן, ישנם מאמני פילאטיס רבים ושיטות אימון שונות ברחבי העולם. נכון לשנת 2023, למעלה מ-12 מיליון אנשים מתרגלים פילאטיס.<ref></ref>

== היסטוריה ==
תרגול פילאטיס על מזרן
שיטת הפילאטיס פותח על ידי יוזף פילאטיס ממנשנגלדבאך. אביו היה מתעמל ואמו נטורופתית. בצעירותו, הוא התאמן במספר שיטות לאימון הגופני, שהיו ידועות בגרמניה, והכיר את השיטות של "פעילות גופנית מתקנת", או: "התעמלות רפואית" שאופיינו על ידי ועל בסיס אלו, הוא פיתח את שיטתו. בשנת 1913 הוא נסע לאנגליה, ומצא עבודה כלוליין קרקס ומשפרצה מלחמת העולם הראשונה פילאטיס נעצר כיתר האזרחים הגרמנים בבריטניה ונכלא למשך המלחמה במחנה המעצר באי מאן, למשך כארבע שנים. הוא היה אחד מכמה עצורים שעסקו קודם לכן בספורט ויחד הם ניהלו את שגרת הפעילות הגופנית של המחנה שבו היו מעל 24,000 עצורים. לימים, סיפר פילאטיס, ששם הוא פיתח ויישם את השיטה על חבריו לשבי.<ref name=":1"></ref><ref name=":2"></ref>

בשנת 1926 פילאטיס היגר לארצות הברית ויחד עם אחיו פרד, שכבר התגורר בארצות הברית שיפרו את המכשיר המקורי שלו: המסגרת הוצבה קרוב יותר לקרקע, המשקולות הוחלפו בקפיצים וכן התווספו רצועות עור כך שניתן יהיה לחקות תנועות של חתירה. פילאטיס פיתח רפרטואר נרחב של תרגילים שתוכננו לסייע למתאמן בתהליך המתיחה וחיזוק השרירים ובמיוחד שרירי הליבה. המכשיר הידוע והפופולרי ביותר נקרא "רפורמר" (אנגלית: Reformer) שבמקור הוא נקרא "רפורמר אוניברסלי", כי פילאטיס ייעד אותו ל"רפורמה אוניברסלית לגוף" ("universally reforming the body").<ref name=":2" />

בתקופה זו הוא פגש את אנה "קלרה" זונר (Anna “Clara” Zeuner), שהפכה לשותפתו לחיים ולעסקים ובשנת 1929 הוא פתח חלל סטודיו משלו בניו יורק ליד הסטודיו לבלט של ניו יורק ובתוך זמן קצר השיטה הפכה לפופולרית בקרב הרקדנים וביניהם "כוכבים" כמו ג'ורג' בלאנשין, מרתה גרהם ו-האניה הולם.<ref name=":3" /> פילאטיס עצמו ראה את מטרת שיטתו רחבה בהרבה וחשב על הבריאות והרווחה של כלל האוכלוסייה ושאף שהשיטה תאומץ על ידי מערכות הרפואה והחינוך, ותשולב בחיי היומיום של כולם.<ref name=":3"></ref>תרגול פילאטיס על מכשיר "רפורמר"הוא האמין בלהט שאם שיטותיו יאומצו וילמדו באופן אוניברסלי במוסדות החינוך של אמריקה. הוא האמין שניתן לשפר את כל היבטי החיים, מהפרט אל הכללי, באשר האימון לשליטה פיזית ונפשית יביא למודעות גבוהה יותר, ותשפיע לטובה על העולם על ידי ביטול הסבל האנושי, הפחתת הצורך בבתי חולים, מוסדות לחולי נפש, ואפילו בתי כלא.<ref name=":3" />

ב-1934, פילאטיס פרסם את ספרו: הבריאות שלך: מערכת מתקנת של פעילות גופנית שמחוללת מהפכה בכל תחום החינוך הגופני (Y[https://www.amazon.com/Your-Health-Corrective-Exercising-Revolutionizes/dp/096149378X our Health: A Corrective System of Exercising That Revolutionizes the Entire Field of Physical]) ובהקדמה כתב, בין היתר: "כל הרעיונות החדשים הם מהפכניים. כאשר התאוריה הבסיסית שלהם מוכחת באמצעות יישום מעשי, זה הופך להיות עניין של זמן עבורם להתפתח ולפרוח. פשוט אי אפשר להתעלם מרעיונות מהפכניים כאלה... האמת תנצח. לכן אני יודע שתורתי תגיע להמונים ולבסוף תאומץ כאוניברסלי".<ref name=":1" /> ספרו השני פורסם בשנת 1945 חזרה לחיים באמצעות קונטרולוג'י ([https://www.amazon.com/Return-Life-Joseph-H-Pilates/dp/0976823209 Return to Life Through Contrology]), בו הסביר פילאטיס את המושג: "...התיאום המלא של הגוף, הנפש והרוח... שיטת הקונטרולוג'י מפתחת את הגוף בצורה אחידה, מתקנת תנוחות שגויות, מחזירה את החיוניות הפיזית, ממריצה את הנפש ומעלה את הרוח....".<ref name=":1" />
תרגול פילאטיס על כיסא וונדה
פילאטיס המשיך לעצב ציוד לאימונים בשיטתו, כמו: כמו: "קדילאק" (Cadillac), "כיסא וונדה" (Wunda Chair), "מעגל הקסם" (Magic Circler), "מְתַקֵּן רגל" (Foot Corrector, "מְתַקֵּן עמוד שדרה" (Spine Corrector), ועוד. במקביל המשיך לשכלל את ה"רפורמר".<ref></ref>

פילאטיס לא הצליח להכרה אוניברסלית בשיטתו ובמקביל, השכונה נעשתה מסוכנת יותר, ועסקיו של פילאטיס ירדו. למרות זאת, היו מספר מוסדות חשובים במנהטן שאימצו את השיטה, כמו: אוניברסיטת ניו יורק, Dance Theatre of Harlem , רחוב 92 Y ובית הספר של קתרין דנהאם . באמצע שנות ה-60 חל מפנה כאשר כוראוגרפים הוסיפו תרגילי פילאטיס (מזרן) לחימום לפני אימונים ומופעים ובנוסף, כמה תלמידים יצאו לחו"ל והפיצו את השיטה בעולם.

לאחר שיוזף פילאטיס נפטר בשנת 1967, רעייתו קלרה, המשיכה ללמד ולנהל את הסטודיו עד לפרישתה בשנת 1970. בתקופה זו הסכימה רומנה קריזנובסקה לקחת על עצמה את האחריות של ניהול הסטודיו וקיבלה 50% מהבעלות על הסטודיו הראשון לפילאטיס בע"מ. ב-1972, הסטודיו עבר ממיקומו המקורי בשדרה השמינית לסביבה "טובה" יותר (29West 56th Street) והעסק התפתח<ref name=":3" />.

בשנות ה-80, מורים בני "הדור שני" פיתחו שיטות לימוד משלהם ברחבי הארצות הברית והעולם כולו והחלו להופיע כמה תוכניות להכשרת מורים, אך הסטודיו לפילאטיס, בע"מ נקלע לקשיים כלכליים ולאחר כמה העברות בעלות הסטודיו פשט רגל ב-1989.

בשנות ה-90 שיטת פילאטיס, המשיכה להתפשט בעולם והמילה "פילאטיס" זכתה לערך במילון וובסטר, אינדיקציה נוספת לקבלה הרחבה של השיטה. נקודת מפנה היסטורית בפרופיל הציבורי של השיטה, הייתה קביעת בית המשפט הפדרלי בארצות הברית, באוקטובר 2000 ש"פילאטיס" הוא "מונח כללי", דהיינו, השימוש במונח אינו מוגבל וכל אדם רשאי לעסוק בו.<ref></ref> אם כי, בשל העובדה שמקורו של המונח הוא שמו הפרטי של מייסד השיטה, מוגבל השימוש באותיות גדולות, באנגלית.

לאחר פסיקת בית המשפט, הוקם בארצות הברית, האיגוד המקצועי PMA - Pilates Method Alliance, שמטרתו לחבר בין מורים, תוכניות להכשרת מורים, "סטנדרטים" לסטודיו ולמתקנים, ולפעול לשימור ושיפור המורשת של יוזף פילאטיס ושיטת האימון שלו.<ref></ref>

בעקבות הפסיקה והעניין הגובר בנושא גוף-נפש הפך פילאטיס למונח מוכר בכל רחבי העולם. "פילאטיס קלסי" שואף לשמר את השיטה המקורית, כפי שלימד אותה יוזף פילאטיס ואילו "פילאטיס עכשווי" או "פילאטיס מודרני" מתאים את השיטה לקהלים שונים.

== תרגול פילאטיס ==
=== הקדמה ===

# פילאטיס הוא אימון יחידני. בהדרכת המאמן, כל מתאמן מתאים לעצמו את העוצמה וטווח התנועה, על פי בריאות ויכולותיו.
# פילאטיס אינו אימון קרדיווסקולרי, אלא אימון כוח וגמישות.
# הבסיס לתרגילי פילאטיס הוא נשימה מוסדרת ומאוזנת ולאחר מכן "גיוס" השרירים הנכונים לכל תנועה כדי לחזק את השרירים ולהרחיב טווחי תנועה גדולים יותר במפרקים ולאורך כל עמוד השדרה, ובכך למנוע לחץ שנוצר על חוליות ומפרקים.
# שיטת פילאטיס מייחסת חשיבות לשרירים המייצבים, מתוך מחשבה ששימוש נכון בהם יאפשר תנועה חלקה יותר וימנע עומס על חלקים אחרים בגוף. אלו שרירים שנמצאים קרוב למפרקים, סביב החוליות וברצפת האגן.
# בתרגול שיטת הפילאטיס נדרשת הפעלת כוח רב, במספר קטן של חזרות על כל תרגיל, ובכך להימנע מלהתיש את השריר.
# האימון מתמקד בחיזוק שרירי הליבה והיציבה, כמו שרירי הבטן, תוך כדי מתיחה והארכה של שרירים אחרים.
# תרגילי פילאטיס בשכיבה על הגב נעשים תוך שמירה על גב בהקשתה טבעית.

=== דוגמאות ===
כל הדוגמאות להמחשה בלבד. לימוד ותרגול - רק עם מאמן מוסמך.

=== תרגילים פילאטיס על מזרן ===
* Roll Up: התחלה ממצב של שכיבה על הגב, ידיים מתוחות לאחור, מעל הראש, בהמשך לקו האוזניים. הושטת הידיים לפנים ועלייה בעקבותיהן - חוליה אחרי חוליה על ידי כוחם של שרירי הבטן למצב ישיבה שלמה עם גו זקוף ולאחר מכן כפיפת הגו קדימה עד שהידיים נוגעות באצבעות הרגליים.
* Shoulder Bridge: התחלה ממצב של שכיבה על הגב ברגליים כפופות, כפות הרגליים יציבות על המזרן, הרמת האגן בנשיפה וייצוב הגוף על כפות הרגליים והשכמות בלבד. חזרה למצב הראשוני והמשך תרגול.

=== דוגמה לתרגיל פילאטיס על רפורמר ===
* מתיחה: הרמת ברכיים <ref></ref>

# מצב התחלה: ידיים ישרות מחזיקות בבָּר. ברכיים על המיטה. כפות הרגליים "נעוצות" במשענות. הגב קמור.
# יישור הגב, הבטן מורמת. מתיחת הגב (מאמץ "להרחיק", ככל האפשר, את עצם הזנב מעצם הבריח).
# קימור הגב והרמת הברכיים.

== מצב משפטי בישראל ==
בישראל אין הסדרה מקצועית לפילאטיס.

== לקריאה נוספת ==
* דניס אוסטין, פילאטיס לכל גוף, פוקוס, 2004

== קישורים חיצוניים ==

*מן התכנית של פרופ' קרסו בערוץ 10 : [https://www.youtube.com/watch?v=kmjV12MX8cU פילאטיס בהריון ולאחר לידה]
*
*ניצן חג'ג', [https://www.clalit.co.il/he/lifestyle/sport/Physical_exercise/Pages/pilates_2.aspx מה הפילאטיס יעשה לי ומה העקרונות?], באתר שרותי בריאות כללית, 11 באפריל 2012
* 
* 
*[https://www.webmd.com/fitness-exercise/ss/slideshow-15-pilates-moves Slideshow: 15 Pilates Moves That Get Results]
*להשפיע על חיי הקהילה עם [https://studiobalance.co.il/trainer-school/ קורס מדריכי פילאטיס] מקצועי.
== הערות שוליים ==

קטגוריה:התעמלות
קטגוריה:אפונימים